ΕΛΛΗΝΙΚΗ ΣΚΑΚΙΣΤΙΚΗ ΟΜΟΣΠΟΝΔΙΑ


Αριθ. Πρωτ.: 88774/25-2-2011
23ο ΠΑΝΕΛΛΗΝΙΟ ΑΤΟΜΙΚΟ ΣΧΟΛΙΚΟ ΠΡΩΤΑΘΛΗΜΑ (2011)
9ο ΠΑΝΕΛΛΗΝΙΟ ΟΜΑΔΙΚΟ ΣΧΟΛΙΚΟ ΠΡΩΤΑΘΛΗΜΑ (2011)

1. ΠΡΟΚΗΡΥΞΗ: Η Ελληνική Σκακιστική Ομοσπονδία προκηρύσσει την τελική φάση του 23ου Πανελλήνιου Ατομικού Σχολικού Πρωταθλήματος και του 9ου Πανελλήνιου Ομαδικού Σχολικού Πρωταθλήματος για το 2011.
2. ΔΙΟΡΓΑΝΩΣΗ ΑΓΩΝΩΝ: Τους αγώνες συν-διοργανώνει η Ελληνική Σκακιστική Ομοσπονδία και  η Σκακιστική Ακαδημία Χαλκίδος «Παλαμήδης ο Ευβοεύς» .
3. ΚΑΤΑΜΕΡΙΣΜΟΣ ΘΕΣΕΩΝ ΠΡΟΚΡΙΣΗΣ: Οι θέσεις πρόκρισης των Ενώσεων και Τοπικών Επιτροπών καθορίζονται σύμφωνα με τον επόμενο πίνακα:

	Α/Α
	ΕΝΩΣΕΙΣ – ΤΟΠΙΚΕΣ ΕΠΙΤΡΟΠΕΣ
	ΜΑΘΗΤΕΣ
	ΜΑΘΗΤΡΙΕΣ
	ΑΝΑ ΤΑΞΗ
	ΣΥΝΟΛΟ
	ΔΗΜΟΤΙΚΑ-ΓΥΜΝΑΣΙΑ-ΛΥΚΕΙΑ

	1
	Ε.Σ.Σ. ΝΟΜΟΥ ΑΤΤΙΚΗΣ
	115
	39
	14
	154
	15

	2
	Ε. Σ. Σ. ΘΕΣΣΑΛΟΝΙΚΗΣ / ΧΑΛΚΙΔΙΚΗΣ
	75
	24
	9
	99
	11

	3
	Ε. Σ. Σ. ΚΡΗΤΗΣ
	66
	22
	8
	88
	9

	4
	Ε. Σ. Σ. ΑΝΑΤ. ΜΑΚΕΔΟΝΙΑΣ / ΘΡΑΚΗΣ
	41
	14
	5
	55
	7

	5
	Ε. Σ. Σ. ΚΕΝΤΡΙΚΗΣ & ΔΥΤ. ΜΑΚΕΔΟΝΙΑΣ
	41
	14
	5
	55
	7

	6
	Ε. Σ. Σ. ΠΕΛΟΠΟΝΝΗΣΟΥ
	41
	14
	5
	55
	7

	7
	Ε. Σ. Σ. ΠΕΡΙΦ. ΠΕΛΟΠΟΝΝΗΣΟΥ
	25
	8
	3
	33
	7

	8
	Τ.Ε. Σ. Σ. ΔΥΤΙΚΗΣ ΕΛΛΑΔΑΣ
	25
	8
	3
	33
	6

	9
	Τ.Ε. Σ. Σ. ΘΕΣΣΑΛΙΑΣ
	25
	8
	3
	33
	6

	10
	Τ.Ε. Σ. Σ. ΑΝΑΤΟΛΙΚΗΣ ΣΤΕΡΕΑΣ
	25
	8
	3
	33
	6

	11
	Τ.Ε. Σ. Σ. ΑΙΓΑΙΟΥ
	25
	8
	3
	33
	6

	ΣΥΝΟΛΑ ΠΡΟΚΡΙΣΕΩΝ
	504
	167
	61
	671
	87

	ΑΠΕΥΘΕΙΑΣ ΠΡΟΚΡΙΣΗ
	10
	10
	2
	20
	-

	ΓΕΝΙΚΟ ΣΥΝΟΛΟ
	514
	177
	63
	691
	87


4. ΔΙΚΑΙΩΜΑ ΣΥΜΜΕΤΟΧΗΣ: Δικαιούνται συμμετοχή στην Τελική Φάση όσοι πήραν τις προκρίσεις ανά τάξη σύμφωνα με τον έως σήμερα ισχύοντα πίνακα θέσεων πρόκρισης ανά Ένωση και Τοπική Επιτροπή και το σύστημα των επιλαχόντων που έως σήμερα ισχύει. Για παράδειγμα εάν από τους πρώτους 5 προκριθέντες μιας τάξης δεν επιθυμούν τη συμμετοχή τους στην τελική φάση οι τρεις, αυτοί αναπληρώνονται από τον 6ο, 7ο και 8ο κ.ο.κ.
Οι ατομικές προκρίσεις είναι υποχρεωτικά ανά τάξη έτσι ώστε να μην υπάρξουν δυσανάλογες συμμετοχές ανά κατηγορία.  Η ΕΣΟ θα ασκήσει έλεγχο στις δηλώσεις συμμετοχής των ενώσεων – τ.επιτροπών και δεν θα γίνει δεκτή καμία υπέρβαση στον αριθμό των προκρίσεων ανά τάξη.
Δικαιούνται επίσης συμμετοχή στην Τελική Φάση και όσοι δεν προκρίθηκαν στο ατομικό, αλλά αγωνίστηκαν στα προκριματικά ομαδικά, προκρίθηκαν με την ομάδα του σχολείου τους και έλαβαν μέρος στο 9ο Πανελλήνιο Ομαδικό Σχολικό Πρωτάθλημα. Διευκρινίζεται  ότι η παραπάνω ρύθμιση αφορά αποκλειστικά όσους δεν έχουν προκριθεί στο ατομικό πρωτάθλημα. 
Στο ομαδικό είναι υποχρεωτική η συμμετοχή τουλάχιστον 1 ομάδας από κάθε βαθμίδα εκπαίδευσης (Δημοτικά, Γυμνάσια ή Λύκεια).
Η ΕΣΟ μπορεί να δώσει ένα μικρό αριθμό επιπλέον προκρίσεων σε περιοχές που έχουν λίγες θέσεις αλλά διεξάχθηκαν προκριματικά με μεγάλο αριθμό συμμετοχών (απόφαση ΔΣ 2.12.2008). 

5. ΑΓΩΝΙΣΤΙΚΟΣ ΧΩΡΟΣ – ΒΟΗΘΗΤΙΚΟΙ ΧΩΡΟΙ: Οι αγώνες θα διεξαχθούν στις συνεδριακές αίθουσες του ξενοδοχείου ERETRIA VILLAGE RESORT & CONFERENCE CENTER συνολικής επιφάνειας 1.375 τμ στην Ερέτρια που διαθέτουν κλιματισμό, καλό φωτισμό και επαρκή μόνωση περιβαλλοντικών θορύβων.  Οι διοργανωτές έχουν προβλέψει χώρους αναμονής των συνοδών, με δυο γιγαντοοθόνες προβολής των αγώνων, καθώς και αίθουσες παράλληλων εκδηλώσεων.
6. ΣΥΣΤΗΜΑ ΤΕΛΙΚΩΝ ΑΓΩΝΩΝ:

Α) ΟΜΑΔΙΚΟ ΣΧΟΛΙΚΟ ΠΡΩΤΑΘΛΗΜΑ: Θα διεξαχθεί σε τρεις ομίλους: 1 όμιλος Πρωτοβάθμιας (Δημοτικά) και  2 όμιλοι Δευτεροβάθμιας Εκπαίδευσης (Γυμνάσια, Λύκεια) με Ελβετικό σύστημα 6 γύρων. Προϋπόθεση για τη δημιουργία ομίλου Λυκείων είναι η συμμετοχή τουλάχιστον 6 ομάδων (πουλ 5 γύρων). Σε αντίθετη περίπτωση και με απόφαση  του Διευθυντή Αγώνων και του Επικεφαλής Διαιτητή θα γίνει ενιαίος όμιλος για Γυμνάσια και Λύκεια (σε αυτή την περίπτωση θα ισχύσει ξεχωριστή κατάταξη και βραβεύσεις).  Ο Διευθυντής των Αγώνων σε συνεννόηση με τον επικεφαλής διαιτητή μπορεί να αλλάξει το σύστημα των αγώνων ανάλογα με τον τελικό αριθμό των συμμετοχών.

Β) ΑΤΟΜΙΚΟ ΣΧΟΛΙΚΟ ΠΡΩΤΑΘΛΗΜΑ: Οι αγωνιζόμενοι θα χωριστούν σε ομίλους κατά τάξη και θα αγωνιστούν με Ελβετικό σύστημα 9 γύρων. Η αρχική κατάταξη στους ομίλους θα γίνει με αλφαβητική σειρά για τα Νηπιαγωγεία, την  Α’, Β’ και Γ’ Δημοτικού. Σε όλες τις υπόλοιπες τάξεις η αρχική κατάταξη θα γίνει σύμφωνα με τα εθνικά ΕΛΟ της 1.1.2011 (με την προϋπόθεση ότι ο μαθητής-τρια έχει ΕΛΟ μεγαλύτερο ή ίσο του 1040, αλλιώς και πάλι αλφαβητικά).  Σε περίπτωση μικρού αριθμού συμμετεχόντων (λιγότερες από 20) μπορεί να διεξαχθούν λιγότεροι γύροι ή και τουρνουά πουλ. Οι αγώνες θα γίνουν στις εξής 11 κατηγορίες:
	1.
	Μαθητές-Μαθήτριες
	Νηπιαγωγείων

	2.
	Μαθητές-Μαθήτριες
	Α’ Τάξης Δημοτικών Σχολείων

	3.
	Μαθητές-Μαθήτριες
	Β’ Τάξης Δημοτικών Σχολείων

	4.
	Μαθητές-Μαθήτριες
	Γ’ Τάξης Δημοτικών Σχολείων

	5.
	Μαθητές-Μαθήτριες
	Δ’ Τάξης Δημοτικών Σχολείων

	6.
	Μαθητές-Μαθήτριες
	Ε’ Τάξης Δημοτικών Σχολείων

	7.
	Μαθητές-Μαθήτριες
	ΣΤ’ Τάξης Δημοτικών Σχολείων

	8.
	Μαθητές-Μαθήτριες
	Α’ Γυμνασίου

	9.
	Μαθητές-Μαθήτριες
	Β’ Γυμνασίου

	10.
	Μαθητές-Μαθήτριες
	Γ’ Γυμνασίου

	11.
	Μαθητές-Μαθήτριες
	Λυκείων


7. ΧΡΟΝΟΣ ΣΚΕΨΗΣ:
Οι αγώνες στο Ομαδικό Πρωτάθλημα και στο Ατομικό Πρωτάθλημα θα διεξαχθούν με ηλεκτρονικά χρονόμετρα και χρόνο σκέψης για κάθε αθλητή, 15 λεπτά για την ολοκλήρωση της παρτίδας. Επιπλέον, από την πρώτη κίνηση και για κάθε κίνηση που ολοκληρώνει ο αθλητής, παίρνει ακόμη δέκα δευτερόλεπτα (10”) χρόνου σκέψης.
8. ΠΡΟΓΡΑΜΜΑ ΤΕΛΙΚΩΝ ΑΓΩΝΩΝ:

Α) ΟΜΑΔΙΚΟ ΣΧΟΛΙΚΟ ΠΡΩΤΑΘΛΗΜΑ: Οι τελικοί αγώνες θα διεξαχθούν σύμφωνα με το παρακάτω πρόγραμμα :
	Σάββατο
	16 Απριλίου 2011
	Τελετή Έναρξης
	10:00

	Σάββατο
	16 Απριλίου 2011
	1ος – 3ος Γύρος
	Έναρξη 10:30

	Σάββατο
	16 Απριλίου 2011
	4ος – 6ος Γύρος
	Έναρξη 17:00


Β) ΑΤΟΜΙΚΟ ΣΧΟΛΙΚΟ ΠΡΩΤΑΘΛΗΜΑ: Οι τελικοί αγώνες θα διεξαχθούν σύμφωνα με το παρακάτω πρόγραμμα :

	Κυριακή
	17 Απριλίου 2011
	1ος – 3ος Γύρος
	Έναρξη 09:30

	Κυριακή
	17 Απριλίου 2011
	4ος – 6ος Γύρος
	Έναρξη 17:00

	Μ. Δευτέρα
	18 Απριλίου 2011
	7ος – 9ος Γύρος
	Έναρξη 09:00

	Μ. Δευτέρα
	18 Απριλίου 2011
	Τελετή Λήξης
	Έναρξη 13:30


Η οριστική επιβεβαίωση των συμμετοχών για το Ατομικό Σχολικό Πρωτάθλημα θα πραγματοποιηθεί με φυσική παρουσία των συμμετεχόντων το Σάββατο 16 Απριλίου, ώρα 17:00 - 21:00 και με βάση τους πίνακες ανά κατηγορία, που θα έχουν αναρτηθεί στο χώρο των αγώνων.

9. ΤΕΛΙΚΟΙ ΑΓΩΝΕΣ - ΑΡΣΗ ΙΣΟΒΑΘΜΙΑΣ: Θα ισχύσουν κατά σειρά τα ακόλουθα κριτήρια άρσης ισοβαθμίας:

Α) Για το ομαδικό πρωτάθλημα: Σε περίπτωση ισοβαθμίας τα κριτήρια κατάταξης των ομάδων είναι κατά σειρά :
    (α). Αποτέλεσμα του τουρνουά των ισοβάθμων (βαθμοί, πόντοι, εάν έχουν παίξει όλοι μεταξύ τους).
    (β). Το σύνολο των πόντων σε όλους τους αγώνες.
    (γ). Το σύνολο των πόντων κατά σειρά στη 1η σκακιέρα, στη 2η, κ.ο.κ

Β) Για το ατομικό πρωτάθλημα:
     Για ελβετικό σύστημα

(α). Αποτέλεσμα του τουρνουά των ισοβάθμων (εάν έχουν παίξει όλοι μεταξύ τους).
(β). Το κριτήριο Μπούχολτζ (βαθμοί αντιπάλων).
(γ). Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).
(δ). Άθροισμα προοδευτικής βαθμολογίας (και τα κριτήρια άρσης της).


Για κυκλικό σύστημα (round robin)
(α). Το σύστημα Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).
(β). Αριθμός νικών (προηγείται ο σκακιστής-τρια με τις περισσότερες νίκες).
(γ). Κατάταξη βαθμών του τουρνουά μεταξύ των ισόβαθμων (τα μεταξύ τους αποτελέσματα)..


10. ΔΙΕΥΘΥΝΣΗ ΑΓΩΝΩΝ – ΔΙΑΙΤΗΣΙΑ ΤΕΛΙΚΗΣ ΦΑΣΗΣ: Ο Διευθυντής Αγώνων θα οριστεί από το ΔΣ της ΕΣΟ και οι Διαιτητές από την Κ.Ε.Δ. 

11. ΒΡΑΒΕΥΣΕΙΣ ΤΕΛΙΚΗΣ ΦΑΣΗΣ: 
Αναμνηστικά διπλώματα θα πάρουν όλοι οι μαθητές που θα αγωνισθούν. Στο Ομαδικό πρωτάθλημα, κύπελλα θα πάρουν οι τρεις πρώτες ομάδες και μετάλλια όλοι οι αθλητές των τριών πρώτων ομάδων. Στο Ατομικό πρωτάθλημα, κύπελλο και μετάλλιο θα πάρει ο 1ος νικητής και μετάλλια ο 2ος και 3ος . Το 1ο κορίτσι θα πάρει κύπελλο και μετάλλιο και μετάλλια το 2ο και 3ο κορίτσι. Εάν ένα κορίτσι καταταγεί στους τρεις πρώτους της γενικής κατάταξης παίρνει όλα τα έπαθλα που του αναλογούν. Ο νικητής κάθε τάξης ανακηρύσσεται Πρωταθλητής Ελλάδας (το 1ο κορίτσι ανά τάξη ανακηρύσσεται πρωταθλήτρια Ελλάδας). Στους 6 πρώτους της γενικής κατάταξης θα δοθεί από μια σειρά από τα διαθέσιμα τεύχη του περιοδικού της ΕΣΟ «Ελληνικό Σκάκι» 
12. ΔΗΛΩΣΕΙΣ ΣΥΜΜΕΤΟΧΗΣ – ΤΕΛΙΚΗ ΦΑΣΗ:
 
α) Απευθείας πρόκριση στο ατομικό πρωτάθλημα δικαιούνται οι πρωταθλητές και πρωταθλήτριες του σχολικού του 2010 στην τάξη που πάνε για το σχολικό έτος 2010 - 2011. Εάν κάποιος πρωταθλητής-τρια συμμετάσχει στους προκριματικούς αγώνες αυτομάτως χάνει το δικαίωμα απευθείας πρόκρισης και η θέση πρόκρισης εκχωρείται στην Ένωση – Τοπική επιτροπή στην οποία ανήκει.

β) Οι Ενώσεις & Τοπικές Επιτροπές πρέπει ΥΠΟΧΡΕΩΤΙΚΑ να δηλώσουν τη συμμετοχή όλων των σκακιστών και σκακιστριών της περιοχής τους μέχρι και την 28η Μαρτίου 2011 στη Γραμματεία της ΕΣΟ, με παράλληλη κοινοποίηση στους συν-διοργανωτές. Στο έντυπο δήλωσης συμμετοχής θα πρέπει να συμπεριληφθούν:

1) οι σκακιστές και σκακίστριες που προκρίθηκαν από τα ατομικά πρωταθλήματα των περιοχών τους,
2) oι σκακιστές και σκακίστριες που δικαιούνται απευθείας συμμετοχή στους τελικούς αγώνες, 
3) όσοι έχουν προκριθεί με τις ομάδες τους στο ομαδικό πρωτάθλημα 
Διευκρινίζεται ότι οι Ενώσεις και Τ.Επιτροπές είναι υπεύθυνες για το έλεγχο του δικαιώματος και τη δήλωση συμμετοχής των μαθητών που προκρίνονται από το ομαδικό στο ατομικό σύμφωνα με όσα ρητά ορίζονται στο άρθρο 5 της παρούσας προκήρυξης.

Οι Ενώσεις και Τοπικές Επιτροπές μαζί με τη δήλωση συμμετοχής των παραπάνω αθλητών υποχρεούνται να στείλουν μέχρι τη Δευτέρα 28 Μαρτίου 2011 τα αποτελέσματα και τις τελικές κατατάξεις των περιφερειακών προκριματικών πρωταθλημάτων της περιοχής τους. Η μη έγκαιρη αποστολή των αποτελεσμάτων καθιστά άκυρη τη δήλωση συμμετοχής των αθλητών.
Ειδικά για την ΕΣΣΝ Αττικής και μετά από σχετικό αίτημα, δίνεται παράταση στην προαναφερόμενη ημερομηνία δήλωσης συμμετοχής μέχρι και τη Τετάρτη 6/4/2011.

13. ΔΙΑΜΟΝΗ – ΔΙΑΤΡΟΦΗ - ΜΕΤΑΚΙΝΗΣΕΙΣ

Όλοι οι συμμετέχοντες διαμένουν υποχρεωτικά για δύο διανυκτερεύσεις στο ξενοδοχειακό συγκρότημα της διοργάνωσης ERETRIA VILLAGE RESORT & CONFERENCE CENTER – HOLIDAYS IN EVIA BEACH HOTEL. Για την κάλυψη των αναγκών φιλοξενίας των συμμετεχόντων θα διατεθούν και δωμάτια σε κοντινά ξενοδοχεία 3* & 4* που θα διαθέτουν κλιματισμό (θέρμανση – ψύξη), ζεστό νερό, τηλεφωνική σύνδεση και τηλεόραση.

Το κόστος συμμετοχής περιλαμβάνει κατ’ άτομο δύο διανυκτερεύσεις με πλήρη διατροφή (3 γεύματα ημερησίως, με γεύμα και δείπνο σε μπουφέ τριών τουλάχιστον φαγητών εφάμιλλο των προδιαγραφών του ξενοδοχείου).  
	Κατηγορία ξενοδοχείου
	Τύπος δωματίου
	Κόστος φιλοξενίας κατ’ άτομο (δύο διανυκτερεύσεις με πλήρη διατροφή 16-17/4)
	Κόστος φιλοξενίας κατ’ άτομο για επιπλέον διανυκτέρευση (*)

	4*
	Δίκλινο
	84,00 €
	42,00 €

	4*
	Τρίκλινο ή τετράκλινο
	78, 00 €
	39,00 €

	4*
	Μονόκλινο
	118,00 €
	59,00 €

	
	
	
	

	3*
	Δίκλινο
	72,00 €
	36,00 €

	3*
	Τρίκλινο ή τετράκλινο
	66, 00 €
	33,00 €

	3*
	Μονόκλινο
	98,00 €
	49,00 €


(*) Οι τιμές είναι κατ’ άτομο / διανυκτέρευση με πλήρη διατροφή και αφορούν τις ημερομηνίες 15 και 18/4/2011.   
Για την κράτηση των δωματίων θα τηρηθεί αυστηρά η σειρά προτεραιότητας, σύμφωνα με την αποστολή της φόρμας κράτησης δωματίων – δήλωσης συμμετοχής και μόνο με την καταβολή του συνολικού ποσού στον παρακάτω λογαριασμό των διοργανωτών:

Τράπεζα ALPHA BANK - Ονοματεπώνυμο: Γιώργος Τσουνής  

Aριθμός Λογαριασμού: 200-00-2310-026230
ΙΒΑΝ: GR30 0140 2000 2000 0231 0026 230
Για την οριστικοποίηση της συμμετοχής πρέπει να αποσταλεί η φόρμα κράτησης δωματίων – δήλωσης συμμετοχής και το αποδεικτικό κατάθεσης του συνολικού ποσού στο fax 2221085737  ή στο e-mail sxolika2011@gmail.com το αργότερο μέχρι την Παρασκευή 1 Απριλίου 2011. 

Για τις συμμετοχές από Αττική η καταληκτική ημερομηνία για την αποστολή της φόρμας και του αποδεικτικού κατάθεσης του συνολικού ποσού ορίζεται η Τετάρτη 6 Απριλίου 2011.    

Για την έγκαιρη και αποτελεσματική διεκπεραίωση των κρατήσεων και λόγω των στενών χρονικών ορίων, παρέχεται η δυνατότητα κράτησης δωματίου πριν την διεξαγωγή της προκριματικής φάσης (με την αποστολή της φόρμας κράτησης δωματίων - δήλωσης συμμετοχής και του αποδεικτικού κατάθεσης στην τράπεζα). 
Στην περίπτωση αυτή το παιδί θα συμμετάσχει στο Πανελλήνιο Σχολικό Πρωτάθλημα εφόσον προκριθεί από τα προκριματικά ή στο Ανοικτό Σχολικό Κύπελλο εφόσον δεν προκριθεί.


Για οποιαδήποτε πληροφορία σχετικά με την αποστολή της φόρμας κράτησης δωματίων - δήλωσης συμμετοχής, μπορείτε να επικοινωνείτε με την κα Αναστασία Μπαράκου τηλ. 6937274403 (10:00 έως 14:00) & (18:00 έως 21:00) ή με τον κ. Γιώργο Τσουνή, τηλ.:2221085735 – 6  & 6932274274 (10:00 έως 22:00) 
Οι διοργανωτές θα παρέχουν υπηρεσία συγκοινωνίας που θα συνδέει τα ξενοδοχεία με την αίθουσα αγώνων κατά τη διάρκεια των αγώνων, τουλάχιστον μισή ώρα πριν από την έναρξη και μέχρι μισή ώρα μετά τη λήξη τους, ώστε να εξασφαλίζεται η απρόσκοπτη και έγκαιρη μεταφορά όλων των αγωνιζομένων από και προς το αγωνιστικό χώρο. Η παραπάνω συγκοινωνιακή σύνδεση θα προσφέρεται δωρεάν σε κάθε πρόσωπο που συνδέεται με τους αγώνες (αθλητές, συνοδούς, διαιτητές, προσωπικό διοργάνωσης κλπ).

Οι διοργανωτές προσφέρουν επίσης δωρεάν μεταφορά των συμμετεχόντων μαθητών και συνοδών από κέντρα προσέλευσης (αεροδρόμιο Ελ.Βενιζέλος, λιμάνι Πειραιά, σταθμός τρένου (Χαλκίδα ή Οινόη), Κτελ (Σχηματάρι, εθνική οδός), αφού προηγηθεί συνεννόηση με τις ενώσεις και τοπικές επιτροπές για μαζικές αφίξεις (τουλάχιστον 20 άτομα). 

Ειδικά για τις συμμετοχές από την Αττική, σε συνεννόηση με την ΕΣΣΝ Αττικής και με την προϋπόθεση ότι θα οργανωθεί μαζική μεταφορά συμμετεχόντων (πάνω από 100 άτομα), οι διοργανωτές μπορούν να προσφέρουν δωρεάν μεταφορά από και προς τα ξενοδοχεία διαμονής στις ημερομηνίες έναρξης και λήξης των αγώνων (16 και 18/4/2011). Σ’ αυτή την περίπτωση τα σημεία επιβίβασης και αποβίβασης θα ορισθούν σε συνεργασία με την ΕΣΣΝΑ και θ’ ανακοινωθούν έγκαιρα στους ενδιαφερόμενους. 

Για την καλύτερη δυνατή οργάνωση των προαναφερόμενων μετακινήσεων και την αποφυγή οποιονδήποτε προβλημάτων, παρακαλούνται οι ενδιαφερόμενοι να δηλώσουν έγκαιρα τις συμμετοχές τους και όχι αργότερα από την Παρασκευή 1/4/2011. Για την Αττική η αντίστοιχη καταληκτική ημερομηνία είναι η Τετάρτη 6/4/2011. 
Για μεμονωμένες μετακινήσεις η τιμή εισιτηρίου για τα ΚΤΕΛ Εύβοιας από Αθήνα (οδός Λιοσίων) ανέρχεται στα 8.9 € (μονή διαδρομή).  
14. ΕΙΔΙΚΕΣ ΠΡΟΚΡΙΣΕΙΣ ΤΕΛΙΚΗΣ ΦΑΣΗΣ: Προκρίνονται απευθείας στα τελικά των πανελλήνιων ατομικών πρωταθλημάτων 8-16 ετών του 2011, οι πρωταθλητές και πρωταθλήτριες της A’, Β’, Γ’, Δ’, Ε’ και ΣΤ’ Δημοτικού, (σύνολο  12 θέσεις, δύο ανά τάξη). Οι θέσεις των προκρίσεων αφορούν μόνο τους προαναφερόμενους πρωταθλητές και πρωταθλήτριες και δεν αναπληρώνονται. 
Σε περίπτωση που την 1η θέση στη γενική κατάταξη κάποιας από τις προαναφερόμενες τάξεις καταλάβει κορίτσι τότε την 2η θέση πρόκρισης για  τα πανελλήνια πρωταθλήματα (8-16 ετών) παίρνει ο 2ος της γενικής κατάταξης είτε είναι αγόρι είτε είναι κορίτσι.

15. ΣΥΝΘΕΣΗ ΟΜΑΔΙΚΩΝ ΣΧΟΛΙΚΩΝ ΑΓΩΝΩΝ: Η σύνθεση των ομάδων θα είναι 4μελής (+2 αναπληρωματικοί) με υποχρεωτική συμμετοχή 1 τουλάχιστον κοριτσιού στην 4η σκακιέρα. Οι ομάδες με την έναρξη των αγώνων θα δηλώσουν τη βασική σύνθεσή τους (αποτελούμενη από 4 μέλη και 2 αναπληρωματικά), με μοναδικό περιορισμό τη συμμετοχή μαθήτριας στην 4η σκακιέρα. Η σειρά των σκακιέρων στη βασική σύνθεση δεν αλλάζει και ισχύει για όλο το πρωτάθλημα. 
Κάθε σχολική ομάδα υποχρεούται να προσκομίσει, πριν την έναρξη των αγώνων, στον επικεφαλής διαιτητή, βεβαίωση του σχολείου ότι όλα τα μέλη της είναι μαθητές του συγκεκριμένου σχολείου.
16. ΠΑΡΑΛΛΗΛΕΣ ΕΚΔΗΛΩΣΕΙΣ: Στις παράλληλες εκδηλώσεις περιλαμβάνεται η διοργάνωση του: «7ου Ανοικτού Σχολικού Κυπέλλου», με τρία τουλάχιστον ηλικιακά γκρουπ μαθητών (1ο: Α’-Β’-Γ’ Δημοτικού, 2ο : Δ’-Ε’-ΣΤ’ Δημοτικού και 3ο Γυμνάσια – Λύκεια). Δικαίωμα συμμετοχής έχουν οι μαθητές και μαθήτριες των νηπιαγωγείων, των Δημοτικών, των Γυμνασίων και Λυκείων  - δημόσιων και ιδιωτικών - όλης της χώρας που δεν προκρίθηκαν στα Πανελλήνια Σχολικά Πρωταθλήματα. Οι δηλώσεις συμμετοχής θα πρέπει να σταλούν σύμφωνα με τους όρους που προβλέπονται στο άρθρο 13. Το σύστημα των αγώνων θα είναι το ίδιο με αυτό του Πανελλήνιου Ατομικού Σχολικού Πρωταθλήματος.
17.  ΓΕΝΙΚΑ: Για κάθε ζήτημα που δεν προβλέπεται από αυτή την Προκήρυξη ή από τους κανονισμούς της FIDE και της ΕΣΟ, αρμόδια είναι η διεύθυνση των αγώνων.

